དེ་བཞིན་བོད་མིའི་སྤྱི་ཚོགས་ཀྱི་འཕྲོད་བསྟེན་ཡར་རྒྱས་གཏོང་ཐབས་དང་འབྲེལ་ཆེད་ལས་མི་སྣས་གསུང་བཤད་གནང་སྐབས་༸སྐུའི་ཕྱི་ལུགས་བླ་སྨན་པ་ས་འདུ་ཚང་ཚེ་བརྟེན་རྡོ་རྗེ་ལགས་ནས་བོད་མིའི་འསྒྲིག་འཛུགས་ཀྱི་འཕྲོད་བསྟེན་ལས་གཞི་མང་པོ་ཞིག་འཛིན་སྐྱོང་དང་གཤམ་འོག་གི་ལས་བྱེད་དབར་གོ་བརྡ་མ་འཕྲོད་པ་ལྟ་བུའི་དཀའ་ངལ་མང་དག་ཞིག་ཕྲད་བཞིན་ཡོད་སྟབས།བོད་མིའི་སྒྲིག་འཛུགས་ཀྱི་འཕྲོད་བསྟན་གྱི་ལས་དོན་སྤྱི་ཡོངས་ཐོག་བསྐྱར་ཞིབ་དགོས་པ་དང་།འཕྲོད་བསྟེན་ཀྱི་ལས་དོན་ནང་ཆེད་ལས་མི་སྣ་གསོ་སྐྱོང་གནང་དགོས་པ།དེ་བཞིན་ཆེད་ལས་སྨན་པ་གསོ་སྐྱོང་ཐུབ་ཐབས་སུ་གསོལ་ཕོགས་དང་།སློབ་སྦྱོང་སོགས་ཀྱི་གོ་སྐབས་བསྐྲུན་དགོས་པ་དང་།ལྷག་པར་དུ་བོད་མིའི་སྒྲིག་འཛུགས་ནས་བོད་ཀྱི་སྨན་རྩིས་ཁང་དང་ཟུང་འབྲེལ་ཐོག་འཕྲོད་བསྟེན་གྱི་ལས་གཞི་མང་ཙམ་སྤེལ་དགོས་པ་མ་ཟད་འཕྲོད་བསྟེན་ལས་ཁུངས་ནང་གསོ་བ་རིག་པའི་ཚན་པ་ཞིག་ངེས་པར་དུ་ཆེད་འཛུགས་གནང་གལ་ཡིན་པ་སོགས་གསུངས་ཡོད།